அட்னன் சமி

அட்னன் சமி கான் (Adnan Sami Khan) (பிறப்பு 15 ஆகஸ்ட் 1971) ஓர் இந்திய பாடகரும், இசைக்கலைஞரும், இசையமைப்பாளரும், நடிகரும் மற்றும் பியானோ கலைஞரும் ஆவார். இவர் இந்தி மற்றும் தெலுங்கு உட்பட இந்திய மற்றும் மேற்கத்திய இசையை நிகழ்த்துகிறார். இசையில் இவரது குறிப்பிடத்தக்க பங்களிப்பிற்காக இவருக்கு இந்தியாவின் நாங்காவது உயரிய விருதான பத்மசிறீ வழங்கப்பட்டது. இவர் "பியானோவில் சந்தூர் மற்றும் இந்திய பாரம்பரிய இசையை வாசித்த முதல் இசைக்கலைஞர்" என்று புகழப்படுகிறார். அமெரிக்காவைத் தளமாகக் கொண்ட கீபோர்டு இதழில் வெளியான ஒரு மதிப்பாய்வு இவரை உலகின் அதிவேகமான விசைப்பலகைக் கலைஞர் என்று விவரித்தது  மேலும் இவரை 'தொண்ணூறுகளின் விசைப்பலகை கண்டுபிடிப்பு' என்றும் அழைத்தது.

ஐக்கிய இராச்சியத்தில் தனது கல்வியை முடித்த இவர் கனடாவில் தனது வாழ்க்கையை கழித்தார். பஷ்தூன் வம்சாவளியைச் சேர்ந்தவரும் பாக்கித்தான் விமானப்படை வீரருமான அர்சத் சமி கான் என்பவருக்கும் சம்மு காசுமீரைச் சேர்ந்த நவ்ரீன் ஆகியோருக்குப் பிறந்தார். தி டைம்ஸ் ஆஃப் இந்தியா இவரை "இசை சுல்தான்" என்று அழைத்தது. 2016ல் இந்தியக் குடிமகன் ஆனார். இந்திய அரசு 26 ஜனவரி 2020 அன்று பத்மசிறீ விருது வழங்கி கௌரவித்தது.

 மேற்கோள்கள் 

 வெளி இணைப்புகள் 
 Interview on Republic TV by Arnab Goswami.


பகுப்பு:பத்மசிறீ விருது பெற்ற கலைத் துறையினர்
பகுப்பு:கன்னடத் திரைப்படப் பின்னணிப் பாடகர்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:தெலுங்குத் திரைப்படப் பின்னணிப் பாடகர்கள்
பகுப்பு:இந்திய முஸ்லிம்கள்
பகுப்பு:இந்தியத் தொலைக்காட்சி தொகுப்பாளர்கள்
பகுப்பு:இந்தியத் திரைப்பட இசையமைப்பாளர்கள்
பகுப்பு:வாழும் மக்கள்
பகுப்பு:1971 பிறப்புகள்